169. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Α-10852/754 της 27 Φεβρ.-21 Μαρτ.2002 (ΦΕΚ  Β΄345) Διαγραφή αχρηστευμένων, διαλυμένων ή εξαγόμενων στο εξωτερικό αυτοκινήτων οχημάτων και ρυμουλκομένων. Έχοντας υπόψη τις διατάξεις: 1. Της παρ. 1, του άρθρου 93, του Κώδικα Οδικής Κυκλοφορίας, που κυρώθηκε με το Ν. 2696/1999 (Α΄ 57) « Περί κυρώσεως του Κώδικα Οδικής Κυκλοφορίας». 2. Του άρθρου 29A του Ν. 1558/1985 (Α΄ 37), όπως αυτό προστέθηκε με το άρθρο 27 του Ν. 2081/1992 (Α΄ 54) και αντικαταστάθηκε με την παρ. 2α, του άρθρου 1 του Ν. 2469/1997 (Α΄38). 3. Την υπ΄ αριθ. ΣΤ/29884/1977 (Β΄ 1288) απόφαση του Υπουργού Συγκοινωνιών «Περί διαγραφής αχρηστευμένων, διαλυμένων ή εξαγόμενων στο εξωτερικό αυτοκινήτων οχημάτων και ρυμουλκουμένων», όπως ισχύει. 4. Την ανάγκη βελτίωσης των παρεχομένων, προς τον πολίτη, υπηρεσιών. 5. Το γεγονός, ότι, από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: Καθορίζουμε, ως ακολούθως, τη διαδικασία διαγραφής από τα μητρώα των αχρηστευμένων ή διαλυόμενων ή εξαγόμενων οριστικώς στην αλλοδαπή, αυτοκινήτων οχημάτων, μοτοσικλετών και ρυμουλκουμένων. 1. Σε περίπτωση αχρηστεύσεως (καταστροφής) ή διαλύσεως αυτοκινήτου οχήματος ή μοτοσικλέτας ή ρυμουλκούμενου, υποβάλλεται αίτηση του κυρίου και κατόχου αυτού, στη νομαρχιακή υπηρεσία Μεταφορών και Επικοινωνιών. Στην αίτηση αναγράφεται ο λόγος της οριστικής διαγραφής (αχρήστευση, διάλυση ή καταστροφή). Η αίτηση πρέπει να υποβληθεί εντός δύο (2) μηνών από το χρόνο που επήλθε το γεγονός. Μαζί με την αίτηση παραδίδονται στη νομαρχιακή υπηρεσία Μεταφορών και Επικοινωνιών η άδεια κυκλοφορίας και οι κρατικές πινακίδες του οχήματος καθώς και το βιβλιάριο μεταβολών κατοχής και κυριότητος αυτού, εφόσον έχει εκδοθεί τέτοιο βιβλιάριο. Μετά την κατάθεση των παραπάνω δικαιολογητικών, η νομαρχιακή υπηρεσία Μεταφορών και Επικοινωνιών, χορηγεί, κατά την παραλαβή, βεβαίωση, στον αιτούντα, σύμφωνα με το υπόδειγμα, που προσαρτάται στην απόφαση και αποτελεί αναπόσπαστο τμήμα αυτής. Σελ. 262,96538 Τεύχος -Σελ.  Μέσα σε ένα (1) μήνα από τη χορήγηση της βεβαίωσης, η νομαρχιακή υπηρεσία Μεταφορών και Επικοινωνιών, υποχρεούται να έχει προβεί στην οριστική διαγραφή του οχήματος, από τα τηρούμενα μητρώα αυτής. Μετά τη διαγραφή αυτή το όχημα, απαγορεύεται να μεταβιβασθεί και να επανακυκλοφορήσει στην Ελλάδα σαν αυτοκίνητο.Τα εξαρτήματα του αχρηστευθέντος, καταστραφέντος ή διαλυθέντος αυτοκινήτου οχήματος, μοτοσικλέτας ή ρυμουλκουμένου, δύνανται να πωληθούν μόνο σαν ανταλλακτικά. 2. Σε περίπτωση οριστικής εξαγωγής αυτοκινήτου οχήματος, μοτοσικλέτας ή ρυμουλκούμενου στο εξωτερικό, λόγω πωλήσεως αυτού σε αλλοδαπό, για την οριστική διαγραφή τούτου από τα μητρώα, απαιτείται η υποβολή στη νομαρχιακή υπηρεσία Μεταφορών και Επικοινωνιών, της συνταχθείσας πράξης μεταβίβασης και η παράδοση της άδειας κυκλοφορίας και των κρατικών πινακίδων. Γενικά για τη διαγραφή εξαγωμένου οριστικώς στην αλλοδαπή τέτοιου οχήματος από τον κύριο και κάτοχο αυτού, απαιτείται η υποβολή αίτησης περί της οριστικής εξαγωγής αυτού στην αλλοδαπή και η κατάθεση της άδειας κυκλοφορίας και των κρατικών πινακίδων αυτού. 3. Η οριστική διαγραφή του οχήματος γίνεται με πράξη της νομαρχιακής υπηρεσίας, η οποία αποστέλλεται, μερίμνη της, στον αιτούντα και στην αρμόδια Δημόσια Οικονομική Εφορία, η οποία πρέπει να δηλούται από τον κύριο και κάτοχο του οχήματος, επί της αιτήσεως. Η ισχύς της απόφασης αυτής να δημοσιευθεί στην Εφημερίδα της Κυβερνήσεως. Εξακολουθεί να ισχύει, ως έχει, η Α80410/5610/2001 (Β΄634) Κ.Υ.Α. Καταργείται η ΣΤ/29884/1977 (Β΄1288) απόφαση του Υπουργού Συγκοινωνιών. (Ακολουθεί Υπόδειγμα Βεβαίωσης) 21.Ε.ι.169 Κώδικας Οδικής Κυκλοφορίας 